พระราชกฤษฎีกา

กำหนดผู้ใช้พลังงานไฟฟ้า

พ.ศ. ๒๕๑๒

ภูมิพลอดุลยเดช ป.ร.

ให้ไว้ ณ วันที่ ๒๔ กันยายน พ.ศ. ๒๕๑๒

เป็นปีที่ ๒๔ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดผู้ใช้พลังงานไฟฟ้าที่การไฟฟ้าฝ่ายผลิตแห่งประเทศไทยจะจัดส่งหรือจำหน่ายให้ ตามพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑

อาศัยอำนาจตามความในมาตรา ๑๕๓ ของรัฐธรรมนูญแห่งราชอาณาจักรไทย และมาตรา ๖ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ จึงทรงพระกรุณาโปรดเกล้าฯ ให้ตรา  
พระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า “พระราชกฤษฎีกากำหนดผู้ใช้พลังงานไฟฟ้า พ.ศ. ๒๕๑๒”

มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษา  
เป็นต้นไป

มาตรา ๓  ผู้ใช้พลังงานไฟฟ้าที่การไฟฟ้าฝ่ายผลิตแห่งประเทศไทยจะจัดส่งหรือจำหน่ายให้ คือ

(๑) กองทัพเรือ สำหรับสถานีทหารเรือสัตหีบ

(๒) กระทรวงการต่างประเทศ สำหรับสถานีวิทยุเอเชียเสรี

(๓) กรมชลประทาน สำหรับเขื่อนวชิราลงกรณ์ ตามโครงการแม่กลองใหญ่

(๔) บริษัทปูนซิเมนต์ไทย จำกัด สำหรับโรงงานของบริษัทซึ่งตั้งอยู่ที่ตำบลจำปา อำเภอท่าเรือ จังหวัดพระนครศรีอยุธยา และที่ตำบลที่วัง อำเภอทุ่งสง จังหวัดนครศรีธรรมราช

(๕) บริษัทเหล็กสยาม จำกัด สำหรับโรงงานของบริษัทซึ่งตั้งอยู่ที่ตำบลบางโขมด และตำบล  
บ้านครัว อำเภอบ้านหมอ จังหวัดสระบุรี

(๖) บริษัทปุ๋ยเคมี จำกัด สำหรับโรงงานของบริษัทซึ่งตั้งอยู่ที่ตำบลบ้านดง อำเภอเมืองลำปาง จังหวัดลำปาง

(๗) บริษัทชลประทานซิเมนต์ จำกัด สำหรับโรงงานของบริษัทซึ่งตั้งอยู่ที่ตำบลตาคลี อำเภอ  
ตาคลี จังหวัดนครสวรรค์

(๘) บริษัทไทยเปโทรเคมิกัล จำกัด สำหรับโรงงานของบริษัทซึ่งตั้งอยู่ที่ตำบลบางพระ อำเภอ  
ศรีราชา และตำบลเหมือง อำเภอเมืองชลบุรี จังหวัดชลบุรี

(๙) บริษัทตรีเพ็ชรโพลีเมอร์ (ประเทศไทย) จำกัด สำหรับโรงงานของบริษัทซึ่งตั้งอยู่ที่ตำบลบางพระ อำเภอศรีราชา และตำบลเหมือง อำเภอเมืองชลบุรี จังหวัดชลบุรี

(๑๐) บริษัทไทยโพลีเมอร์จำกัด สำหรับโรงงานของบริษัทซึ่งตั้งอยู่ที่ตำบลบางพระ อำเภอ  
ศรีราชา และตำบลเหมือง อำเภอเมืองชลบุรี จังหวัดชลบุรี

(๑๑) บริษัทไทยดิเทอร์เยนท์อัลคิลเลต จำกัด สำหรับโรงงานของบริษัทซึ่งตั้งอยู่ที่ตำบลบางพระ อำเภอศรีราชา จังหวัดชลบุรี

(๑๒) บริษัทสยามโพลีเมอร์ จำกัด สำหรับโรงงานของบริษัทซึ่งตั้งอยู่ที่ตำบลบางพระ อำเภอ  
ศรีราชา จังหวัดชลบุรี

(๑๓) บริษัทโรงกลั่นน้ำมันไทย จำกัด สำหรับโรงกลั่นน้ำมันของบริษัทซึ่งตั้งอยู่ที่ตำบลทุ่งสุขลา อำเภอศรีราชา จังหวัดชลบุรี

(๑๔) บริษัทเอสโซ่แสตนดาร์ดประเทศไทย จำกัด สำหรับโรงกลั่นน้ำมันของบริษัท ซึ่งตั้งอยู่ที่ตำบลทุ่งสุขลา อำเภอศรีราชา จังหวัดชลบุรี

(๑๕) บริษัทผาแดงอินดัสทรี จำกัด สำหรับโรงถลุงแร่สังกะสีของบริษัท ซึ่งตั้งอยู่ที่ตำบล  
หนองบัวใต้ อำเภอเมืองตาก จังหวัดตาก

(๑๖) บริษัทไทยพลาสติกและเคมีภัณฑ์ จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง

(๑๗) บริษัทไทยโพลิเอททิลีน จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรม  
มาบตาพุด ตำบลมาบตาพุด อำเภอเมืองระยอง จังหวัดระยอง

(๑๘) บริษัทเอ็ชเอ็มซีโปลีเมอส์ จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรม  
มาบตาพุด ตำบลมาบตาพุด อำเภอเมืองระยอง จังหวัดระยอง

(๑๙) บริษัทบางกอกอินดัสเทรียลแก๊ส จำกัด สำหรับโรงงานของบริษัทซึ่งตั้งอยู่ที่นิคมอุตสาหกรรมมาบตาพุด ตำบลมาบตาพุด อำเภอเมืองระยอง จังหวัดระยอง

(๒๐) ผู้ผลิตพลังงานไฟฟ้าที่ขายไฟฟ้าให้แก่ กฟผ. และเชื่อมโยงระบบไฟฟ้าของตนกับระบบไฟฟ้าของ กฟผ.

(๒๑) ผู้ใช้บริการสถานีอัดประจุไฟฟ้าของ กฟผ.

มาตรา ๔  ให้รัฐมนตรีว่าการกระทรวงพัฒนาการแห่งชาติรักษาการตามพระราชกฤษฎีกานี้

ผู้รับสนองพระบรมราชโองการ

จอมพล ถนอม  กิตติขจร

นายกรัฐมนตรี

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๖ (๑) (ข) แห่งพระราชบัญญัติ  
การไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้การไฟฟ้าฝ่ายผลิตแห่งประเทศไทยจัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกาได้ และกระทรวงพัฒนาการแห่งชาติเห็นสมควรที่จะให้จำหน่ายพลังงานไฟฟ้าให้แก่ผู้ใช้พลังงานไฟฟ้าบางรายได้ จึงตราพระราชกฤษฎีกานี้ขึ้น

พระราชกฤษฎีกากำหนดผู้ใช้พลังงานไฟฟ้า (ฉบับที่ ๒) พ.ศ. ๒๕๑๗

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๖ (๑) (ข) แห่งพระราชบัญญัติ  
การไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้การไฟฟ้าฝ่ายผลิตแห่งประเทศไทยจัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกาได้ สมควรที่จะจำหน่ายพลังงานไฟฟ้าให้แก่ผู้ได้รับการส่งเสริมในอุตสาหกรรมผลิตผลิตภัณฑ์เคมีจากปิโตรเลียม จึงจำเป็นต้องตรา  
พระราชกฤษฎีกานี้ขึ้น

พระราชกฤษฎีกากำหนดผู้ใช้พลังงานไฟฟ้า (ฉบับที่ ๓) พ.ศ. ๒๕๑๘

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากบริษัทโรงกลั่นน้ำมันไทย จำกัด และบริษัทเอสโซ่แสตนดาร์ดประเทศไทย จำกัด ได้ยื่นความจำนงขอซื้อพลังงานไฟฟ้าจากการไฟฟ้าฝ่ายผลิตแห่งประเทศไทย เพื่อใช้ในการกลั่นน้ำมันของตน ฉะนั้น เพื่อให้การไฟฟ้าฝ่ายผลิตแห่งประเทศไทยจัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าทั้งสองรายนี้ได้ จึงจำเป็นต้องตราพระราชกฤษฎีกานี้ขึ้น

พระราชกฤษฎีกากำหนดผู้ใช้พลังงานไฟฟ้า (ฉบับที่ ๔) พ.ศ. ๒๕๒๕

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายที่จะสนับสนุนกิจการถลุงแร่สังกะสี และสมควรให้การไฟฟ้าฝ่ายผลิตแห่งประเทศไทยจำหน่ายไฟฟ้าแก่บริษัทผาแดงอินดัสทรี จำกัด เพื่อใช้ในโรงถลุงแร่สังกะสีโดยตรง แต่โดยที่มาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้การไฟฟ้าฝ่ายผลิตแห่งประเทศไทย จัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกาเท่านั้น จึงจำเป็นต้องตรา  
พระราชกฤษฎีกานี้

พระราชกฤษฎีกากำหนดผู้ใช้พลังงานไฟฟ้า (ฉบับที่ ๕) พ.ศ. ๒๕๓๓

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายที่จะสนับสนุนโครงการอุตสาหกรรมปิโตรเคมี โดยให้การไฟฟ้าฝ่ายผลิตแห่งประเทศไทยจำหน่ายพลังงานไฟฟ้าที่จัดซื้อจากบริษัทปิโตรเคมีแห่งชาติ ให้แก่โรงงานปิโตรเคมีบางรายในกลุ่มโครงการอุตสาหกรรมปิโตรเคมี คือ บริษัทไทยพลาสติก และเคมีภัณฑ์ จำกัด บริษัทไทยโพลิเอททิลีน จำกัด บริษัทเอ็ชเอ็มซีโปลีเมอส์ จำกัด และ  
บริษัทบางกอกอินดัสเทรียลแก๊ส จำกัด ได้ แต่โดยที่มาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้การไฟฟ้าฝ่ายผลิตแห่งประเทศไทยจัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้

พระราชกฤษฎีกากำหนดผู้ใช้พลังงานไฟฟ้า (ฉบับที่ ๖) พ.ศ. ๒๕๔๐

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากรัฐบาลมีนโยบายลดภาระ  
การลงทุนภาครัฐและส่งเสริมให้มีการใช้ต้นพลังงานพลอยได้ในประเทศในการผลิตไฟฟ้าให้เกิดประโยชน์สูงสุด และจะส่งเสริมให้เอกชนเข้ามาลงทุนดำเนินธุรกิจผลิตไฟฟ้า เพื่อเพิ่มประสิทธิภาพ และการแข่งขัน  
การดำเนินงานในเชิงธุรกิจ โดยให้จำหน่ายไฟฟ้าให้แก่การไฟฟ้าฝ่ายผลิตแห่งประเทศไทย (กฟผ.)  ในการนี้ สมควรให้ กฟผ. จำหน่ายพลังงานไฟฟ้าให้แก่ผู้ผลิตไฟฟ้าดังกล่าวที่ขอใช้ไฟฟ้าจาก กฟผ. ได้เพื่อการใช้เองหรือจำหน่ายให้แก่ลูกค้าของผู้ผลิตไฟฟ้า แต่โดยมาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ.๒๕๑๑ บัญญัติให้ กฟผ. จัดส่งหรือจำหน่ายพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกาเท่านั้น จึงจำเป็นต้องตราพระราชกฤษฎีกานี้

พระราชกฤษฎีกากำหนดผู้ใช้พลังงานไฟฟ้า (ฉบับที่ ๗) พ.ศ. ๒๕๖๓

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่รัฐบาลมีนโยบายส่งเสริมการพัฒนาเทคโนโลยียานยนต์ไฟฟ้า และให้จัดเตรียมโครงสร้างพื้นฐานสาหรับการดำเนินการให้เป็นไปตามนโยบายดังกล่าว ประกอบกับแผนการปฏิรูปประเทศด้านพลังงาน การปฏิรูปด้านเทคโนโลยี นวัตกรรม และโครงสร้างพื้นฐาน ประเด็นการปฏิรูปที่ ๑๖ ได้ส่งเสริมการพัฒนาและการใช้ยานยนต์ไฟฟ้าในประเทศไทย ประกอบกับการไฟฟ้าฝ่ายผลิตแห่งประเทศไทย (กฟผ.) มีสถานีอัดประจุไฟฟ้าจำนวนหนึ่ง และมีแผนจัดให้มีสถานีอัดประจุไฟฟ้าเพิ่มเติม สมควรให้ กฟผ. จำหน่ายพลังงานไฟฟ้าให้แก่ผู้ใช้บริการสถานีอัดประจุไฟฟ้าของ กฟผ. ได้โดยตรงเพื่อปฏิบัติให้เป็นไปตามนโยบายของรัฐบาลและแผนการปฏิรูปประเทศดังกล่าวและเป็นการใช้ทรัพยากรของ กฟผ. ให้เกิดประโยชน์สูงสุด ซึ่งมาตรา ๖ (๑) (ข) แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ บัญญัติให้ กฟผ. จัดส่งหรือจำหน่ายซึ่งพลังงานไฟฟ้าให้แก่ผู้ใช้พลังงานไฟฟ้าตามที่กำหนดในพระราชกฤษฎีกา จึงจำเป็นต้องตราพระราชกฤษฎีกานี้